Държавен вестник, бр. 85, 2025 г., стр. 67

БРОЙ  85	
Д Ъ Р Ж А В Е Н  В Е С Т Н И К 	
СТР.  67   
„Разработване на полезни изкопаеми“ – характеристики, обзавеждане, оборудване, софтуер 
Обучението по теория на професията се осъществява в помещения и учебни кабинети. 
Обзавеждането и оборудването на учебния кабинет включва: работно място на преподавателя 
(работна маса и стол), работно място на всеки обучаван (работна маса и стол), учебна дъска – 
бяла или черна, мебели (предимно шкафове за различни цели – библиотеки и други), нагледни 
материали – демонстрационни макети, модели и реални образци, учебни видеофилми, екран за 
прожектиране, мултимедиен проектор, компютър/компютри (стационарен и безжичен интернет, 
съответните програмни продукти за онагледяване, специализиран софтуер – CAD системи и 
други), принтер, дидактически средства за обучение. За качественото провеждане на изпитите за 
придобиване на професионална квалификация по професия съгласно Наредба № 1 от 19 февруари 
2020 г. за организацията и провеждането на изпитите за придобиване на професионална 
квалификация е необходимо да са монтирани камера и записващо устройство за осъществяване 
на необходимия видеозапис. 
Препоръчително е създаването и използването на виртуална платформа, която 
позволява отчитане на присъствие на обучаемите, обсъждане на разглежданата тема в реално 
време и ползване на материали, схеми и чертежи по време и извън учебните неприсъствени 
занятия и която да се използва при въвеждане на мерки, ограничаващи присъствените занятия на 
обучаемите. 
5.2. Изисквания към учебната база за обучение по практика на професията 
„Разработване на полезни изкопаеми“ – характеристики, обзавеждане, оборудване, софтуер 
Обучението по практика се осъществява на територията на открит рудник, подземен 
рудник, кариера, обогатителна фабрика. Необходимо е обучаващата институция да има сключени 
договори за провеждане на учебната практика по професията „Разработване на полезни 
изкопаеми" – трета степен на професионална квалификация. 
 
6. 
Изисквания към обучаващите 
Право да преподават по теория и практика на професията имат лица с висше образование 
и образователно-квалификационна степен „магистър“ или „бакалавър“ по специалности от 
професионално направление „Проучване, добив и обработка на полезни изкопаеми“ и 
професионално направление „Архитектура, строителство и геодезия“ от областта на висше 
образование „Технически науки“ от Класификатора на областите на висше образование и 
професионалните направления, приет с Постановление № 125 от 2002 г. на Министерския съвет 
(ДВ, бр. 64 от 2002 г.), съответстващи на професията. 
Учителска длъжност по учебен предмет или модул от професионалната подготовка 
може да се заема и от лица със завършено висше образование по съответната специалност и без 
професионална квалификация „учител“. 
По учебен предмет или модул от професионалната подготовка, за който няма съответно 
професионално направление в Класификатора на областите на висше образование и 
професионалните направления, могат да преподават лица без висше образование и без придобита 
професионална квалификация „учител“, ако са придобили съответната професионална 
квалификация при условията и по реда на Закона за професионалното образование и обучение. 
Препоръчително е на всеки три години обучаващите да преминават курс за 
актуализиране на професионалните си знания, умения и компетентности. 
5532